Ședința CSM: Desfășurarea concursului pentru suplinirea funcțiilor vacante de magistrat în unele judecătorii teritoriale
Plenul Consiliului Superior al Magistraturii (CSM) s-a întrunit în ședință joi, 16 mai. Toți membrii CSM, 9 la număr, vor examina, potrivit agendei, 12 subiecte.
UPDATE 12:52 Membrii CSM se retrag în pauză de masă. Potrivit anunțului făcut de Sergiu Caraman, la revenire, plenul CSM va purcede la desfășurarea concursului pentru suplinirea funcțiilor vacante de judecător în unele judecătorii.
UPDATE 12:51 Cererea prealabilă a lui Andrei Mațco privind ilegalitatea excluderii din Registrul candidaților la funcția de judecător este examinată în plen în lipsa acestuia.
UPDATE 12:49 Membrii CSM au admis cererea Cristinei Păun. Aceasta este așteptată pentru participare la concurs de ocupare a funcției de judecător în ședința de marți, 21 mai.
UPDATE 12:00 Membrii CSM o audiază pe Cristina Păun, care a depus o cerere în adresa plenului CSM privind retragerea în parte a actului administrativ individual defavorabil.
UPDATE 12:00 Examinarea subiectului de admisibilitate a dosarelor candidaților non-judecător, cu votul membrilor CSM în ședința de joi, 16 mai, a fost transferat pentru examinare într-o ședință ulterioară, la 21 mai.
UPDATE 10:45 Membrii CSM vor discuta despre admisibilitatea dosarelor non-judecătorilor după o pauză anunțată.
UPDATE 10:35 Plenul CSM declară inadmisibil dosarul depus de magistratul Adrian Cerbu, candidat la funcția de judecător CSJ.
UPDATE 10:35 Plenul CSM a admis dosarele depuse de Viorica Puica, Diana Stănilă, Stela Bleșceaga, Aurelia Cazacliu și Stela Procopciuc la concursul pentru ocuparea funcțiilor vacante de magistrat la CSJ.
Urmează discuții despre admisibilitatea dosarului candidatului Adrian Cerbu, dat fiind faptul că a fost detașat în funcția de director interimar al Institutului Național de Justiție (INJ).
UPDATE 10:20 Plenul CSM înaintează pe agendă, urmând să examineze subiectul privind Admisibilitatea dosarelor candidaților înscriși la concursul pentru suplinirea funcțiilor vacante de judecător la Curtea Supremă de Justiție.
14 persoane evaluate pe baza criteriilor de integritate financiară și etică au promovat până la 1 mai 2024 evaluarea Comisiei Vetting și continuă lupta pentru a obține un fotoliu de judecător la Curtea Supremă de Justiție. Din cei 37 de candidați înscriși în cursă, alți 13 așteaptă să fie evaluați, în timp ce 10 candidați fie s-au retras, fie nu au promovat evaluarea.
- Cine sunt candidații la funcția de judecător al CSJ care au promovat evaluarea și ce „păcate” le-au iertat membrii Comisiei Vetting: avere nejustificată, donații, ajutor de la socri și părinți, bunuri subevaluate sau dosare examinate în condițiile unor posibile conflicte de interese
UPDATE 9:20 – 10:05 În plen s-a prezentat Vladislav Gribincea pentru examinarea rezultatelor evaluării acestuia la funcția de judecător la Curtea Supremă de Justiție (CSJ). După ce Comisia Vetting a anunțat că Vladislav Gribincea întrunește criteriile de integritate și promovează evaluare, primind undă verde pentru a accede la funcția de judecător la CSJ, membrii urmau să se expună asupra concluziilor Comisiei Vetting. Ion Guzun s-a retras de la examinarea subiectului.
În urma unei sesiuni de întrebări, CSM s-a pronunțat pozitiv. Opt membri au votat pentru acceptarea raportului Comisiei Vetting. Urmează a fi emisă hotărârea motivată.
- Decis: Vladislav Gribincea poate fi judecător la CSJ. CSM a aprobat raportul Comisiei de Evaluare externă în unanimitate